
[bookmark: _Toc232616046]SEZNAM IZRAZOV IN KRATIC

Izrazi uporabljeni v tem priročniku imajo naslednji pomen:

1. »CINEA« pomeni Evropska izvajalska agencija za podnebje, infrastrukturo in okolje, ki kot izvajalski organ EK (https://cinea.ec.europa.eu/index_en) podpiše Sporazum IPE in upravlja s projekti IPE;
2.  »član Odbora IPE za prometni sektor« je predstavnik MZIE, ki je v imenu RS imenovani član Odbora IPE za področje prometa pri EK;
3. »direktorat« pomeni notranjo organizacijsko enoto MZIE, na katero področje se projekt nanaša;
4. »dokumentacija JN« pomeni razpisna dokumentacija javnega naročila, predlog razpisne dokumentacije javnega naročila oz. predlog sklenitve aneksa k pogodbi, ki s časovnega ali finančnega vidika vpliva na koriščenje dodeljenih EU sredstev v okviru IPE;
5. »dvojna raba« pomeni del sredstev IPE, ki je namenjen projektom za prilagoditev TEN-T za civilno-obrambno dvojno rabo, objavljen je razpis iz ločene ovojnice za upravičene stroške skladno z Uredbo IPE v členu 12;
6. »EK« pomeni Evropska komisija;
7. »FS« pomeni Finančni sektor na MZIE;
8. »FS-OES« pomeni Finančni sektor, Oddelek za evropska sredstva na MZIE;
9. »GDPR« pomeni Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi podatkov in o prostem pretoku takih podatkov ter o razveljavitvi Direktive 95/46/ES oziroma Splošna uredba o varstvu podatkov;
10.  »izvajalsko telo« je organizacija, ki izvaja projekt s področja pristojnosti MZIE na podlagi relevantne pravne podlage;
11. »IPE« pomeni finančni program Instrument za povezovanje Evrope, za namen tega priročnika se ta nanaša na Vseevropsko prometno omrežje;
12. »končno poročilo« pomeni zadnje obdobno poročilo upravičenca oziroma upravičencev po zaključku projekta. Navodila glede postopka priprave so v členu 21.2. Sporazuma IPE;
13. »kontrolor v FS-OES« je zaposleni v Oddelku za evropska sredstva MZIE, ki izvaja kontrolo pravilne in namenske porabe sredstev IPE za področje prometa;
14. »koordinator projekta« je upravičenec pri več partnerskem projektu IPE, kjer je več upravičencev in prevzame vlogo kontaktne organizacije v razmerju do CINEA, kar je navedeno v prijavi partnerskega projekta in nato v posameznem Sporazumu IPE. Njegove naloge so navedene v členu 7, točki b Sporazuma IPE;
15. »MF-DJR« pomeni Ministrstvo za finance, Direktorat za javno računovodstvo;
16. »minister« je ministrica oz. minister Ministrstva za infrastrukturo in energetiko;
17. »MORS« pomeni Ministrstvo za obrambo;
18. »MZIE« pomeni Ministrstvo za infrastrukturo in energetiko;
19. »MZIE-PS« pomeni Ministrstvo za infrastrukturo in energetiko, Pravna služba
20. »nacionalna kontaktna točka« je MZIE, kot nacionalni državni organ, kjer potencialni prijavitelji na razpise iz IPE in upravičenci, lahko pridobijo informacije o programu IPE v Sloveniji ter v postopku prijave projekta, oddajo vlogo za pridobitev dokumenta »Letter of support (Member State Agreement)«. Povezava je naslednja: https://www.gov.si/zbirke/projekti-in-programi/instrument-za-povezovanje-evrope-2021-2027/; 
21. »NRP« pomeni Načrt razvojnih programov;
22. »obrazec za finančno identifikacijo« je enotni obrazec EK, na katerem je naveden tekoči transakcijski račun, na katerega se nakažejo sredstva IPE;
23. »obdobno poročilo« pomenita tehnično in finančno poročilo o napredku projekta za CINEA, ki ga pripravi upravičenec za poročevalsko obdobje skladno s členom 21.2. Sporazuma IPE; 
24. »Odbor IPE za prometni sektor« je usklajevalni odbor glede na člen 24 Uredbe IPE, ki pomaga EK, in se sestaja v sestavi sklicani za prometni sektor in deluje  v smislu Uredbe (EU) št. 182/2011;
25. »partnerski projekt« je skupen projekt več partnerjev, lahko tudi iz več držav članic, ki so upravičeni do IPE sredstev in navedeni v prijavi in Sporazumu IPE, kjer je določeno, da sklenejo medsebojni dogovor skladno s členom 7;
26. »PIC« pomeni »Participant Identification Code« in se nanaša na 9 mestno identifikacijsko številko posamezne organizacije v spletnem portalu EK. Uporablja se pri spletnem prijavnem obrazcu in komunikaciji z različnimi službami EK. Številka PIC za MZIE je 952242696; 
27. »PNP« pomeni Poročilo o napredku projekta;
28. »PNP-EZRD« je poseben namenski podračun v okviru Enotnega zakladniškega računa države (EZRD); 
29. »PO« pomeni pravna oseba javnega ali zasebnega prava, ki izvaja projekt na območju Republike Slovenije;
30. »Portal« je spletni portal EK (EU Funding and Tenders Portal) za več programov EU, v kateri je več modulov za IPE: za oddajo prijave na razpis IPE, usklajevanje Sporazuma IPE, oddajo obdobnih poročil, drugih poročil o projektih, ostalo o projektih in udeležencih organizacij. Za uporabo portala  in njenih modulov se mora uporabnik registrirati preko EU Login (https://webgate.ec.europa.eu/cas/eim/external/register.cgi);
31. »prijavitelj projekta« je organizacija, ki skladno z določili razpisne dokumentacije EK odda vlogo na razpis EK in je po podpisu Sporazuma IPE v nadaljevanju upravičenec do prejema nepovratnih sredstev v okviru IPE;
32.  »projekt« je ukrep, ki velja za finančno in tehnično neodvisno, je časovno omejena, dodeljena so ji EU sredstva v okviru IPE;
33. »PS« pomeni povezan subjekt (angleško: affiliated entity) z upravičencem skladno z definicijo iz člena 190 iz Uredbe (EU, Euratom) št. 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije, ki navaja »…naslednji subjekti štejejo za subjekte, povezane z upravičencem: (a) subjekti, ki so edini upravičenec v skladu z odstavkom 2; (b) subjekti, ki izpolnjujejo merila za upravičenost in ne spadajo v eno od situacij iz členov 138(1) in 143(1) ter imajo povezavo z upravičencem, zlasti pravno ali kapitalsko, ki ni niti omejena na ukrep niti vzpostavljena zgolj zaradi izvajanja le-tega.«;
34. »RS« pomeni Republika Slovenija;
35. »SJN« pomeni Služba za javna naročila v MZIE;
36. »skrbnik projekta« je zaposleni v vsebinsko pristojnem direktoratu MZIE, ko je upravičenec MZIE in projekt izvede izvajalsko telo ali je upravičenec pravna oseba;
37. »skrbnik IPE« je zaposleni v Oddelku za evropska sredstva, ki je zadolžen za koordinacijo postopkov pri koriščenju EU sredstev iz finančnega programa IPE v okviru pristojnosti MZIE in je kontakt za EK/CINEA pri komunikaciji o izvajanju IPE; 
38. »Sporazum IPE« pomeni sporazum o dodelitvi sredstev v okviru IPE, s katerim je odobrena finančna pomoč Unije projektu splošnega interesa, ki ga podpišeta CINEA in upravičenec oziroma koordinator upravičenec v primeru partnerskih projektov;
39. »Sporazum o izvajanju in nadzoru nad izvajanjem projekta« je sporazum sklenjen med MZIE, kot upravičencem, in povezanim subjektom, ko ta ni neposredni proračunski uporabnik pod nadzorom MZIE;
40. »upravičenec« je organizacija, kateri so bila odobrena nepovratna sredstva za izvedbo projekta iz prometnega sektorja na razpisu iz programa IPE, in je kot upravičenec navedena v posameznem Sporazumu IPE v uvodnem sklopu »Data Sheet«. Skladno z določbami v Sporazumu IPE zlasti v členu 7 vodi aktivnosti za izvedbo projekta, skrbi za racionalno in namensko porabo sredstev, izvaja postopke (javnega) naročanja za namene izvedbe projekta v skladu z veljavno zakonodajo Republike Slovenije in Unije, izvaja plačila in hrani vso dokumentacijo o izvajanju projekta, ki je podlaga za nadzor;
41. »Uredba IPE« pomeni Uredba (EU) 2021/1153 Evropskega parlamenta in Sveta z dne 7. julija 2021 o vzpostavitvi Instrumenta za povezovanje Evrope ter razveljavitvi uredb (EU) št. 1316/2013 in (EU) št. 283/2014.




[bookmark: _Toc232616047]PROGRAM INSTRUMENT ZA POVEZOVANJE EVROPE

Instrument za povezovanje Evrope (IPE) je finančni program Unije za zagotavljanje finančnega vzvoda za organizacije iz javnega in zasebnega sektorja pri izvajanju projektov lociranih na TEN-T. 

Obdobje izvajanja programa je finančna perspektiva 2021-2027. Skupaj je v proračunu Unije zagotovljenih 33,71 milijarde EUR (tekoče cene), in sicer za razvoj 3 vseevropskih omrežij: prometno, energetsko in digitalno. Za IPE prometni sektor je na voljo 25,81 milijarde EUR (vključno s sredstvi prenesenimi s postavk za Evropsko kohezijsko politiko v višini 11,29 milijarde EUR). IPE se izvaja kot centraliziran program, s temi sredstvi upravlja CINEA. 99% teh sredstev CINEA dodeljuje preko razpisov po pravilih Finančne uredbe[footnoteRef:1], preostala sredstva so namenjena krepitvi upravljanja programa IPE in tehnični pomoči državam članicam.  [1:  Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev)] 


Pravne podlage za izvajanje programa IPE so: 
· Uredba IPE[footnoteRef:2] [2: Uredba (EU) 2021/1153 Evropskega parlamenta in Sveta z dne 7. julija 2021 o vzpostavitvi Instrumenta za povezovanje Evrope ter razveljavitvi uredb (EU) št. 1316/2013 in (EU) št. 283/2014] 

· Izvedbeni akti Evropske komisije, ki dajo podrobnejši okvir za razpise.

Specifični cilji IPE za prometno področje:
· prispevati k razvoju projektov v skupnem interesu, ki se nanašajo na učinkovita, medsebojno povezana in multimodalna omrežja ter infrastrukturo za pametno, interoperabilno, trajnostno, vključujočo, dostopno, varno in zanesljivo mobilnost, 
· prilagoditi dele TEN-T za dvojno rabo prometne infrastrukture za izboljšanje civilne in vojaške mobilnosti.

MZIE je nacionalna kontaktna točka za IPE za promet sektor. Za namen spremljanja napredka programa sodeluje v Odboru IPE za prometni sektor skladno z Uredbo IPE v členu 24. MZIE sodeluje z MORS v okviru razpisov za sofinanciranje projektov dvojne rabe prometne infrastrukture za izboljšanje civilne in vojaške mobilnosti. 


[bookmark: _Toc232616048]PRIJAVA IN VODENJE PROJEKTA S STRANI MZIE 

1.1. [bookmark: _Toc232616049]Prijava projekta s strani MZIE 

V nadaljevanju je opisan splošen postopek, ko MZIE kandidira na razpis. Identificira se s PIC kodo MZIE.  

Postopek prijave projekta se v MZIE vodi na naslednji način:

1. Skrbnik IPE:
· obvesti direktorate ob objavi vsakokratnega razpisa o razpisanih prioritetah;
· na predlog direktorata odpre v Portalu vlogo, kjer vnese minimalne informacije za pridobitev številke vloge glede na predlog prijave projekta (Priloga 1);
· doda direktoratu pravice priprave vloge v Portalu;
· doda druge organizacije in kontakte pri pripravi vloge;
· poskrbi za vnos obrazca s podatki o bančnem računu, t.j. podračunu IPE 2021-2027 v Portal;
· pregleda popolnost vloge in skladnost s pravili razpisa;
· skupaj z direktoratom izpolni obrazec »Letter Of Support (Member State Agreement)«;
· usklajuje in usmerja direktorat pri izpolnjevanju obrazcev in nalaganju prilog v Portalu;
· v primeru, ko MZIE prijavi projekt na ovojnico za dvojno rabo infrastrukture, posreduje vlogo članu MZIE v medresorski delovni skupini za vojaško mobilnost, ki nato na MORS posreduje prijavo v pregled in podpis obrazca »Military network map declaration«;
· po prejemu potrjenega/parafiranega predloga za podpis prijave projekta in podpisanega obrazca »Letter Of Support (Member State Agreement)« elektronsko odda vlogo v Portalu;
· posreduje informacijo o prijavi članu Odbora IPE za prometni sektor.

2. Direktorat:
· imenuje vodjo projekta in njegovega namestnika, ki izpolni popolno prijavo skladno z navodili za prijavitelje na obrazcih in prilogah, ki so objavljeni v razpisu (razen obrazca s podatki o bančnem računu, ki ga zagotovi skrbnik IPE) na Portalu;
· pripravi vsebino in opis projekta za v Portal;
· v okviru prijavnega obrazca predvidi vire financiranja za izvedbo projekta; 
· odda v postopek potrditev/parafiranja predlog za podpis prijave projekta znotraj MZIE pred posredovanjem dokumentacije v podpis ministru;
· po oddaji vloge v Portalu, v lastnem arhivu dokumentov shrani prijavo skupaj z originali, ki so bili naloženi v Portalu.

3. Minister:
· podpiše obrazec »Letter Of Support (Member State Agreement)«;
· v primeru, ko MZIE prijavi projekt na ovojnico za dvojno rabo infrastrukture, podpiše minister MORS obrazec »Military network map declaration«.


1.2. [bookmark: _Toc232616050]Vodenje projekta s strani MZIE 

V nadaljevanju je opisan splošen postopek, ko MZIE vodi projekt:

1. Član Odbora IPE za prometni sektor obvesti skrbnike IPE o rezultatih razpisa EK po zaključenem postopku komitologije.

2. Skrbnik IPE:
· obvesti direktorat o rezultatih razpisa IPE;
· v Sporazumu IPE je kontakt med CINEA in MZIE;
· z direktoratom usklajuje Sporazum IPE pred njegovim podpisom; 
· koordinira usklajevanje in skrbi za pravočasen podpis Sporazuma IPE;
· [bookmark: _Hlk221020748]o podpisu Sporazuma IPE obvesti Direktorat in komunicira roke za oddajo poročil na CINEA in ostale potrebne dokumente za sprotno polnjenje Portala (Continous Reporting);
· v času izvajanja projekta spremlja njegov napredek skladno s Sporazumom IPE predvsem preko poročil direktorata, za potrebe poročanja EK, CINEA, vodstva MZIE in drugo;
· predlaga ukrepe v primeru odstopanj od Sporazuma IPE, v smeri njihovega odpravljanja;
· koordinira pripravo in pregleda ter po potrebi dopolni obdobna poročila (»REP«) in poročila o napredku opredeljena kot izroček pri izvajanju projekta, ki jih pripravi direktorat, za CINEA ter skrbi za pravočasno potrditev v Portalu (postopek je opisan v tč. 2.2.1);
· potrdi poročila o napredku, ki so navedena kot izroček na projektu, in obdobna poročila (tako vmesna kot končno) ter ostale dokumente opredeljene v Portalu (Continous Reporting) v Portalu za CINEA;
· spremlja in po potrebi sodeluje pri izpolnjevanju Sporazuma IPE ter navodil iz tega priročnika glede obveščanja in informiranja javnosti;
· v primeru potrebe po spremembi Sporazuma IPE pošlje direktoratu usmeritve glede priprave sprememb v Portalu in potrebne dokumentacije ter uskladi z direktoratom predlog za spremembo Sporazuma IPE, kar odpre (»launch«) v Portalu, in sicer vsaj 3 mesece pred zaključkom obdobja upravičenosti, nato pa koordinira usklajevanje aneks do njegove poreditve v Portalu.

3. Direktorat:
· vodja projekta (in njegov namestnik) izvaja projekt, skladno z odobreno prijavo v okviru razpisa IPE in Sporazuma IPE;
· v sodelovanju s FS pripravi dokumente za vključitev projekta v NRP (če še ni vključen) in morebitne spremembe NRP; 
· pregleda in usklajuje osnutek Sporazuma IPE, predložen s strani CINEA, v sodelovanju s skrbnikom IPE;
· skrbi za izvajanje projekta skladno s Sporazumom IPE, nacionalno zakonodajo in zakonodajo Unije; 
· skrbi za obveščanje in informiranje javnosti, skladno s Sporazumom IPE ter pri tem po potrebi sodeluje s skrbnikom IPE;
· pripravlja poročila o napredku, ki so navedena kot izroček na projektu, in obdobna poročila tako vmesna kot končno (»REP«) vključno z ostalimi dokumenti za Portal (Continous reporting) za CINEA in poročila za MZIE (za ministra, FS-OES);
· na osnovi navodil CINEA in skrbnika IPE izpolni poročila o napredku in obdobna poročila (»REP«) v Portalu ter zagotovi dokumente za Portal (Continous Reporting);
· pripravi predlog spremembe Sporazuma IPE in ga posreduje skrbniku IPE v uskladitev skupaj s potrebno dokumentacijo, ki jo navede Skrbnik IPE, v Portal vnaša spremembe Sporazuma IPE ter sodeluje pri usklajevanju s CINEA. 

4. SJN:
· vodi postopke javnega naročanja v sodelovanju z direktoratom, skladno s Pravilnikom o izvajanju postopkov javnega naročanja v MZIE. 

5. FS-OES:
· vodi evidenco o stanju na odprtem PNP-EZRD, vezano na EU sredstva v okviru IPE.

6. FS:
· vključi projekte v NRP v sodelovanju z vodjo projekta in po potrebi skrbnika IPE.

7. Minister:
· v Portalu podpiše Sporazum IPE in morebitni aneks za njegovo spremembo, finančni del obdobnega poročila (»REP«) upravičenca ter podpiše morebitno vlogo za spremembo Sporazuma IPE.  


2.2.1. Poročanje za CINEA in obdobna poročila 

V Sporazumu IPE v členu 21 je CINEA določila poročanje upravičencev. Poročanje je specifično za vsak projekt IPE, zato roki za oddajo poročil na CINEA niso enaki za vse projekte. Skrbnik IPE ob podpisu Sporazuma IPE obvesti udeležence pri izvedbi projekta glede rokov za pripravo poročil  in dokumentov v Portalu za CINEA. 

V členu 21.1 je opredeljena obveznost neprekinjenega poročanja v Portalu v orodju (»Continous reporting«) npr. glede rezultatov, izročkov, mejnikov, kritičnih tveganj, tehničnega napredka. Kot izroček za spremljanje projekta v Sporazumu IPE je lahko navedeno poročilo o (tehničnem) napredku (progress report), za katerega obstaja standardiziran obrazec na Portalu. Pri tem gre za operativno poročanje, ki nima finančnega učinka. 

V členu 21.2 je opredeljena obveznost obdobnega poročanja v Portalu (»REP«), ki ima finančni učinke oziroma se zaključi z nakazilom EU sredstev. Obdobno poročilo obsega tehnični in finančni del. Upravičenec odda preko Portala obdobna poročila za preteklo poročevalsko obdobje med upravičenim obdobjem opredeljeno v »Data sheet« točki 4.2.

Upravičenec odda potrjena obdobna poročila v Portalu najkasneje v 60 dneh od zaključenega poročevalskega obdobja oziroma skladno z navodili CINEA. 

Postopek priprave obdobnega poročila (»REP«) se vodi na naslednji način:

1. Skrbnik IPE:
· pripravi navodila za pripravo vsakokratnega obdobnega poročila za direktorat na ustreznih obrazcih iz Portala, kjer opredeli vmesne roke za pravočasno oddajo obdobnih poročil v Portal, in sicer 1 mesec pred zaključkom obdobja poročanja;
· koordinira pripravo obdobnega poročila in ga po potrebi uskladi oz. dopolni v sodelovanju z direktoratom in kontrolorjem FS-OES;
· pripravi opomnik za Ministra za podpis finančnega dela v Portalu;
· obdobno poročilo z vsemi zahtevanimi prilogami na podlagi podpisa/potrditve finančnega dela s strani ministra potrdi v Portalu najkasneje 60 dni po datumu zaključka obdobja poročanja, ki je določen v Sporazumu IPE.


2. Direktorat:
· vodja projekta izpolni obdobno poročilo glede na navodila skrbnika IPE na obrazcih v Portalu;
· pripravi izjavo, s katero upravičenec do IPE sredstev potrdi, da so izdatki in/ali izvedena plačila nastali v zvezi s študijami oziroma izvedbenimi deli na projektu in jo pošlje skrbniku IPE;
· pridobi certifikat o finančnih izkazih (CFS) na obrazcu iz Portala, če višina sredstev IPE, ki je predmet zahtevka za plačilo, presega 325.000 EUR, in sicer pri notranjemu ali zunanjemu revizorju, pri čemer je revizorja treba zagotoviti še pred zaključkom poročevalskega obdobja; 
· posreduje pripravljene dokumente skrbniku IPE, ki jih sporoči skrbnik IPE za posamezno obdobno poročilo, predvidoma v roku 15 dni od objave modula za obdobno poročilo v Portalu.

3. Kontrolor v FS-OES:
· preveri pravilnost vnesenih finančnih podatkov o projektu ter skladnost s pridobljenim certifikatom s strani revizorja;
· za končno poročilo posreduje skrbniku IPE poročilo kontrolorja o pregledu končnega poročila v finančnem delu.

4. Minister:
· podpiše finančni del obdobnega poročila.


2.2.2.  Postopek izvajanja izplačil na projektu

Postopek izvajanja izplačil iz Proračuna RS se vodi na naslednji način:

1. Direktorat:
· vodja projekta na podlagi prejetega računa za izplačilo na projektu v okviru IPE pripravi PNP (Priloga 4) z računi, ki ustrezajo originalom, in dokumentacijo, ki je podlaga za plačilo računov (ob prvem izplačilu dokumentacijo za izvedbo postopka JN in sklenitev pogodbe/naročilnice), Zahtevek za izplačilo (Priloga 5) ter vse našteto posreduje kontrolorju v FS-OES najmanj 10 delovnih dni pred rokom za  izplačilo; 
· Na podlagi utemeljenih razlogov in po predhodnem soglasju FS-OES oz. na predlog FS-OES se lahko izvede izplačilo v breme EU proračunske postavke (tip 126) tudi pred izvedeno kontrolo upravičenosti stroškov pod pogojem, da je kontrolo upravičenosti stroškov mogoče izvesti v časovnem okviru, ki še omogoča izvedbo morebitnih preknjižb. Po izvedeni kontroli FS, v sodelovanju s kontrolorjem v FS-OES, po potrebi poskrbi za ustrezno preknjižbo;
· pripravi PNP (Priloga 4), ki vključuje stroške dela na projektu in potne stroške, za že izvedena izplačila, najmanj za obdobje zadnjih treh mesecev glede na Navodila: Stroški dela in potni stroški za projekte IPE ter njihovo prikazovanje pri poročanju MZIE (Priloga 7). Za namen preknjižb upravičenih izdatkov za minulo leto je potrebno PNP poslati kontrolorju v FS-OES najkasneje do 10. januarja tekočega leta. 

2. Kontrolor v FS-OES:
· pregleda dokumentacijo izvedenega(ih) postopka(ov) JN, za stroške, ki so vključeni v PNP in pripadajoči zahtevek za izplačilo (Priloga 5). Pri kontroli postopka JN se uporabi kontrolni list za izvedbo postopkov JN, ki so predpisani za kohezijsko politiko;
· pregleda dokumentacijo v obsegu 100% vseh prikazanih računov, začasnih situacij ali drugih računovodskih listin in pripravi Poročilo o izvedeni kontroli upravičenosti stroškov/izdatkov; Ob utemeljenih primerih in na podlagi odločitve FS-OES se kontrola lahko izvede periodično, pri pregledu začasnih situacij, ki prikazujejo kumulativne prikaze izvedenih del; minimalno so predmet kontrole prve in končne situacije izvedenih del ter vmesne začasne situacije, ki obsegajo vsaj 60% vseh stroškov pogodbe. V primerih ko so EU sredstva odobrena kot pavšalni zneski za dejansko izvedene cilje, t.j. ne v odstotku sofinanciranja od upravičenih stroškov, ki izhajajo iz računovodske listine, kontrola računovodskih listin ni potrebna;
· dopolni in potrdi Zahtevek za izplačilo;
· posreduje potrjeno dokumentacijo s prilogami v FS ter o tem obvesti vodjo projekta in skrbnika IPE.

3. FS:
· pripravi odredbo(e) za plačilo iz EU in/ali lastne udeležbe;
· posreduje dokumentacijo za izplačilo s potrjenim Zahtevkom za izplačilo na MF-DJR.


2.2.3. Povračila EU sredstev v proračun RS

Postopek izvajanja povračil IPE sredstev v proračun RS se vodi na naslednji način:
· kontrolor v FS-OES na podlagi z obdobnimi poročili odobrenih EU sredstev v okviru IPE, ko le-ta dosežejo največ v višini prejetega avansa in/ali vmesnih izplačil za posamezen projekt, pripravi Zahtevek za povračilo v proračun RS (Priloga 6), ki ga posreduje osebi znotraj FS-OES zadolženi za evidentiranje prilivov in odlivov na posebnem namenskem podračunu. Pri tem preveri skladnost z realizacijo na EU proračunski postavki za IPE sredstva (tip 126);
· skrbnik IPE s predlaganim Zahtevkom za povračilo v proračun RS soglaša, glede na aktualno stanje pri izvajanju projekta; 
· FS na podlagi prejetega Zahtevka za povračilo v proračun RS pripravi odredbo za povračilo nakazanega avansa in/ali vmesnih izplačil IPE sredstev s PNP-EZRD na podračun proračuna RS in posreduje odredbo z dokumentacijo na MF-DJR.



[bookmark: _Toc232616051]PRIJAVA IN VODENJE PROJEKTA S STRANI MZIE Z IZVAJALSKIM TELESOM

1.3. [bookmark: _Toc232616052]Prijava projekta s strani MZIE skupaj z izvajalskim telesom

V nadaljevanju je opisan splošen postopek, ko MZIE kandidira skupaj z izvajalskim telesom. Identificira se s PIC kodo MZIE, kadar je izvajalsko telo organ v sestavi MZIE. V primeru, ko je izvajalsko telo PS, se PS identificira s svojo PIC kodo.  

1. Skrbnik IPE:
· obvesti direktorate in izvajalsko telo (neposredni proračunski uporabnik oz. organ v sestavi in PS) ob objavi vsakokratnega razpisa o razpisanih prioritetah in ima seznam potencialnih vlog;
· na predlog direktorata oziroma izvajalskega telesa odpre v Portalu vlogo, kjer vnese minimalne informacije za pridobitev številke vloge (Priloga 1);
· če izvajalsko telo ni neposredni proračunski uporabnik, se ga vodi kot PS in tako vnese pravice v Portal;
· doda izvajalsko telo kot kontaktne osebe, ki izpolnijo obrazce v vlogi, ter direktorat;
· po potrebi doda druge udeležence pri pripravi vloge;
· poskrbi za vnos obrazca s podatki o bančnem računu, t.j. podračunu IPE 2021-2027 v Portal;
· pregleda popolnost vloge in skladnost s pravili razpisa IPE;
· skupaj z direktoratom izpolni obrazec »Letter Of Support (Member State Agreement)«;
· v primeru, ko MZIE in izvajalsko telo prijavita projekt na ovojnico za dvojno rabo infrastrukture, posreduje vlogo članu MZIE v medresorski delovni skupini za vojaško mobilnost, ki nato na MORS posreduje prijavo v pregled in podpis obrazca »Military network map declaration«;
· usklajuje in usmerja izvajalsko telo pri izpolnjevanju obrazcev in nalaganju prilog v Portalu;
· po prejemu podpisane izjave (Priloga 2a) s strani izvajalskega telesa, potrjenega/parafiranega predloga za podpis prijave projekta in podpisanega obrazca »Letter Of Support (Member State Agreement)« elektronsko odda vlogo v Portalu;
· posreduje informacijo o prijavi članu Odbora IPE za prometni sektor.

2. Direktorat:
· imenuje skrbnika projekta;
· sodeluje z izvajalskim telesom pri pripravi prijave;
· za izvedbo projekta pridobi izjavo izvajalskega telesa, da bo sodelovalo pri izvedbi projekta v vlogi izvajalskega telesa z izvedbo in/ali sofinanciranjem (Priloga 2a);
· posreduje prijavo z izjavo izvajalskega telesa (Priloga 2a) skrbniku IPE.

3. Izvajalsko telo:
· imenuje vodjo projekta in njegovega namestnika, ki izpolni popolno prijavo skladno z navodili za prijavitelje na obrazcih in prilogah, ki so objavljeni v razpisu na Portalu;
· če izvajalsko telo ni neposredni proračunski uporabnik, se ga vodi kot PS;
· pripravi vsebino in opis projekta;
· pri pripravi projekta sodeluje z direktoratom in skrbnikom IPE;
· v okviru prijavnega obrazca predvidi vire financiranja za izvedbo projekta; 
· po zaključenem vnašanju projekta v Portal zagotovi izjavo za MZIE, da bo izvajalsko telo projekta (Priloga 2a);
· po oddaji vloge v lastnem arhivu dokumentov shrani prijavo skupaj z originali, ki so bili naloženi v Portalu.

4. Minister:
· podpiše obrazec »Letter Of Support (Member State Agreement)«,
· v primeru, ko MZIE in izvajalsko telo prijavita projekt na ovojnico za dvojno rabo infrastrukture,  podpiše minister MORS obrazec »Military network map declaration«.


1.4. [bookmark: _Toc232616053]Vodenje projekta s strani MZIE skupaj z izvajalskim telesom

V nadaljevanju je opisan splošen postopek, ko MZIE vodi projekt skupaj z izvajalskim telesom. 
	
1. član Odbora IPE za prometni sektor obvesti skrbnike IPE o rezultatih razpisa EK po zaključenem postopku komitologije;

2. Skrbnik IPE:
· obvesti direktorat in izvajalsko telo o rezultatih razpisa IPE;
· v Sporazumu IPE je kontakt med CINEA in MZIE;
· z direktoratom in izvajalskim telesom usklajuje Sporazum IPE pred njegovim podpisom; 
· koordinira usklajevanje in skrbi za pravočasno posredovanje Sporazuma IPE;
· o podpisu Sporazuma IPE obvesti direktorat in izvajalsko telo in skomunicira roke za oddajo poročil na CINEA in ostale potrebne dokumente za sprotno polnjenje Portala (Continous Reporting);
· v času izvajanja projekta spremlja njegov napredek skladno s Sporazumom IPE predvsem preko poročil izvajalskega telesa, za potrebe poročanja EK, CINEA, vodstva MZIE in drugo;
· predlaga ustrezne ukrepe v primeru odstopanj od Sporazuma IPE, v smeri njihovega odpravljanja;
· koordinira pripravo, pregleda in po potrebi dopolni obdobna poročila (»REP«)  in poročila o napredku opredeljena kot izroček pri izvajanju projekta vključno s potrebnimi dokumenti za sprotno polnjenje Portala (»Contiouns Reporting«), ki jih pripravi  izvajalsko telo, za CINEA ter skrbi za pravočasno potrditev v Portalu (podrobneje v tč. 3.2.1);
· potrdi poročila o napredku, ki so navedena kot izroček na projektu, in obdobna poročila («REP«) in druge dokumente za sprotno polnjenje Portala (»Continous Reporting« v Portalu za CINEA;
· po podpisu finančnega dela s strani ministra odda obdobno poročilo (»REP«) v Portalu;
· spremlja ter po potrebi sodeluje pri izpolnjevanju Sporazuma IPE ter teh navodil glede obveščanja in informiranja javnosti;
· v primeru potrebe po spremembi Sporazuma IPE pošlje direktoratu in izvajalskemu telesu usmeritve glede priprave sprememb v Portalu in potrebne dokumentacije ter uskladi z direktoratom in izvajalskim telesom predlog za spremembo Sporazuma IPE, kar odpre (»launch«) v Portalu, in sicer vsaj 3 mesece pred zaključkom obdobja upravičenosti, nato pa koordinira usklajevanje aneksa do njegove poreditve v Portalu.

3. Direktorat:
· skrbnik projekta spremlja izvajanje projekta pri izvajalskem telesu, da le-ta poteka skladno s Sporazumom IPE, nacionalno zakonodajo in zakonodajo Unije;
· skrbnik projekta v sodelovanju s FS pripravi vse potrebno za vključitev projekta v NRP (v kolikor še ni vključen) in morebitne spremembe NRP, če izvajalsko telo ni neposredni proračunski uporabnik;
· skrbnik projekta pregleda in uskladi osnutek Sporazuma IPE, predložen s strani CINEA pred njegovim podpisom, skupaj z izvajalskim telesom in s skrbnikom IPE;
· po podpisu Sporazuma IPE skrbnik projekta uskladi Sporazum o izvajanju in nadzoru nad izvajanjem projekta z izvajalskim telesom, ki ni neposredni proračunski uporabnik, in skrbnikom IPE, pri čemer je skrbnik sporazuma v direktoratu; 
· spremlja in na poziv SJN pregleda dokumentacijo JN (kontrolni list Priloga 10 oz. Priloga 11) ter SJN posreduje pisno mnenje k predlogu dokumentacije za izvedbo JN, ki jih vodi izvajalsko telo, in sicer z vidika vsebine predlaganega javnega naročila glede na predmet projekta v okviru IPE, pri čemer:
a) preveri skladnost vsebine razpisne dokumentacije s Sporazumom IPE, 
b) preveri skladnost časovne dinamike izvedbe projekta, kot je predvidena z razpisno dokumentacijo s Sporazumom IPE;
· pregleda in po potrebi dopolni poročila o napredku, ki so navedena kot izroček na projektu, in obdobna poročila («REP«) za CINEA, ki jih je pripravilo izvajalsko telo;
· na osnovi navodil CINEA in skrbnika IPE pregleda obdobno poročilo, ki ga je v Portalu pripravilo izvajalsko telo in posreduje svojo potrditev skupaj z Izjavo (Priloga 3) skrbniku IPE; 
· pregleda predlog in potrebno dokumentacijo za spremembo Sporazuma IPE, ki ga je pripravilo izvajalsko telo, in ga posreduje skrbniku IPE ter v nadaljevanju sodeluje s Skrbnikom IPE pri pregledu vnosov v Portal s strani izvajalskega telesa;
· ko je MZIE upravičenec in naročnik za izvedbo dela projekta, se za ta del vodijo postopki glede na poglavje 2.2 tega priročnika.

4. Izvajalsko telo:
· imenuje vodjo projekta (in njegovega namestnika), ki je odgovoren za izvedbo projekta v sodelovanju s pristojnimi službami znotraj izvajalskega telesa;
· pregleda in usklajuje predlog Sporazuma IPE predložen s strani CINEA v sodelovanju s skrbnikom IPE in z direktoratom;
· pripravi vse potrebno, v sodelovanju s pristojno službo znotraj izvajalskega telesa, za vključitev projekta v NRP (v kolikor še ni vključen), ko je izvajalsko telo neposredni proračunski uporabnik, sicer poskrbi za vodenje ločenega računovodstva za namen spremljanja stroškov projekta;
· izvaja projekt s Sporazumom IPE in s Sporazumom o izvajanju in nadzoru nad izvajanjem projekta, če izvajalsko telo ni neposredni proračunski uporabnik ter skladno z nacionalno zakonodajo in zakonodajo Unije;
· vodi in izvede postopke JN. Skladno s Pravilnikom o izvajanju postopkov javnega naročanja v MZIE, posreduje SJN predlog dokumentacije JN v zvezi z izvedbo projekta v predhodni pregled, t.j. pred objavo JN (Priloga 9) oz. pred sklenitvijo aneksa k pogodbi, ki vpliva na črpanje EU sredstev (Priloga 9a). Ob utemeljenem razlogu lahko dokumentacijo JN posreduje v naknadni pregled, t.j. po objavi javnega naročila oz. po sklenitvi aneksa k pogodbi, v primeru prekinitve postopka JN obvesti o tem SJN in  pristojni direktorat; 
· zagotavlja izvajanje GDPR skladno s 6 poglavjem Priročnika, ter v razpisno dokumentacijo in v pogodbo o izvajanju vključi besedilo Priloge 8
· skrbi za obveščanje in informiranje javnosti, skladno s Sporazumom IPE in tem priročnikom;
· pripravlja poročila o napredku, ki so navedena kot izroček na projektu, in obdobna poročila («REP«)) vključno z ostalimi dokumenti za Portal (»Continous Reporting«) za CINEA in poročila za MZIE (za ministra, FS-OES);
· na osnovi navodil CINEA in skrbnika IPE izpolni poročila o napredku in obdobna poročila (»REP«) v Portalu ter zagotovi dokumente za Portal (»Continous Reporting«);
· pripravlja ostala poročila za CINEA, direktorat in skrbnika IPE;
· pripravi predlog spremembe Sporazuma IPE in ga posreduje direktoratu in skrbniku IPE v uskladitev skupaj s potrebno dokumentacijo, ki jo navede Skrbnik IPE, v Portal vnaša spremembe Sporazuma IPE ter sodeluje pri usklajevanju s CINEA.


5. SJN:
· skladno s Pravilnikom o izvajanju postopkov javnega naročanja v MZIE pregleda predlog dokumentacije JN/sklenitve aneksa v zvezi z izvedbo projekta z vidika ustreznosti in pravilnosti postopka glede na zakonodajo s področja javnega naročanja in obveščanja oz. informiranja javnosti v fazi priprave razpisne dokumentacije ter jo ob prejemu posreduje pristojnemu direktoratu, ki jo pregleda z vidika vsebine in časa izvedbe predlaganega JN/sklenitve aneksa glede na predmet projekta v okviru IPE, ki pisno mnenje pošlje SJN;
· ob upoštevanju mnenja pristojnega direktorata pripravi skupne pisne ugotovitve – pripombe/priporočila (Priloga 12 in Priloga 10a/11a) oziroma skupno pisno (ne)soglasje k dokumentaciji JN (Priloga 13 in Priloga 10a/11a) in ga pošlje izvajalskemu telesu.

6. FS-OES:
· vodi evidenco o stanju na odprtem PNP-EZRD, vezano na EU sredstva v okviru IPE ter pripravi z ostalimi vključenimi, predlog za prenos sredstev na podračun proračuna RS, ki ga posreduje FS.

7. FS:
· vključi projekte v NRP v sodelovanju z vodjo projekta in po potrebi skrbnika IPE.

8. Minister:
· v Portalu podpiše Sporazum IPE in morebitni aneks za njegovo spremembo, finančni del obdobnega poročila (»REP«) upravičenca ter podpiše morebitno vlogo za spremembo Sporazuma IPE. 


3.2.1.  Poročanje za CINEA in obdobna poročila 

V Sporazumu IPE v členu 21 je CINEA določila poročanje upravičencev. Poročanje je specifično za vsak projekt IPE, zato roki za oddajo poročil na CINEA niso enaki za vse projekte. Skrbnik IPE ob podpisu Sporazuma IPE obvesti udeležence (direktorat, izvajalsko telo) pri izvedbi projekta glede rokov za pripravo poročil in dokumentov v Portalu za CINEA.

V členu 21.1 je opredeljena obveznost neprekinjenega poročanja v Portalu v orodju (»Continous reporting«) npr. glede rezultatov, izročkov, mejnikov,  kritičnih tveganj, tehničnega napredka. Kot izroček za spremljanje projekta v Sporazumu IPE je lahko naveden poročilo o (tehničnem) napredku (»Progress report«), za katerega obstaja standardiziran obrazec na Portalu. Pri tem gre za operativno poročanje, ki nima finančnega učinka. 

V členu 21.2 je opredeljena obveznost obdobnega poročanja v Portalu (»REP«), ki ima finančni učinke oziroma se zaključi z nakazilom EU sredstev. Obdobno poročilo obsega tehnični in finančni del. Upravičenec odda preko Portala obdobna poročila za preteklo poročevalsko obdobje med upravičenim obdobjem opredeljeno v »Data sheet« točki 4.2.

Upravičenec mora oddati potrjena obdobna poročila v Portalu najkasneje v 60 dneh od zaključenega poročevalskega obdobja oziroma glede na navodila CINEA. 

Postopek priprave obdobnega poročila (»REP«) se vodi na naslednji način:

1. Skrbnik IPE:
· pripravi navodila za pripravo vsakokratnega obdobnega poročila za izvajalsko telo in direktorat na ustreznih obrazcih iz Portala, kjer opredeli vmesne roke za pravočasno oddajo obdobnih poročil v Portal, in sicer 1 mesec pred zaključkom obdobja poročanja;
· koordinira pripravo obdobnega poročila in ga po potrebi dopolni v sodelovanju z direktoratom, izvajalskim telesom in kontrolorjem FS-OES;
· pripravi opomnik za Ministra za podpis finančnega dela v Portalu;
· potrjeno obdobno poročilo z vsemi potrebnimi prilogami na podlagi podpisa/potrditve finančnega dela s strani ministra potrdi v Portalu najkasneje 60 dni po datumu zaključka obdobja poročanja, ki je določen v Sporazumu IPE.

2. Direktorat:
· skrbnik projekta pregleda osnutek obdobnega poročila, ki ga je pripravilo izvajalsko telo na obrazcih v Portalu, po potrebi ga dopolni s stroški MZIE in izjavo za ta del stroškov;
· pridobi izjavo, s katero izvajalsko telo potrdi, da so izdatki in/ali izvedena plačila nastali v zvezi s študijami oziroma izvedbenimi deli na projektu (Priloga 3), ki jo posreduje skrbniku IPE;
· posreduje pripravljene dokumente skrbniku IPE v rokih, ki jih sporoči skrbnik IPE za posamezno obdobno poročilo.



3. Izvajalsko telo:
· vodja projekta izpolni obdobno poročilo glede na navodila skrbnika IPE na obrazcih v Portalu;
· pripravi izjavo (Priloga 3), s katero izvajalsko telo potrdi, da so izdatki in/ali izvedena plačila nastali v zvezi s študijami oziroma izvedbenimi deli na projektu in jo pošlje na direktorat;
· pridobi certifikat o finančnih izkazih (CFS) na obrazcu iz Portala, če višina sredstev IPE, ki je predmet zahtevka za plačilo, presega 325.000 EUR, in sicer pri notranjemu ali zunanjemu revizorju, pri čemer je revizorja potrebno zagotoviti še pred zaključkom poročevalskega obdobja; 
· posreduje pripravljene dokumente direktoratu in skrbniku IPE v rokih, ki jih sporoči skrbnik IPE za posamezno obdobno poročilo, predvidoma v roku 15 dni od objave modula za obdobno poročilo v Portalu.

4. Kontrolor v FS-OES:
· preveri pravilnost vnesenih finančnih podatkov o projektu ter skladnost s pridobljenim certifikatom s strani revizorja;
· pred oddajo končnega poročila posreduje skrbniku IPE poročilo kontrolorja o pregledu končnega finančnega poročila v finančnem delu.

5. Minister:
· podpiše finančni del obdobnega poročila.


3.2.2. Postopek izvajanja izplačil iz proračuna RS na projektu

Postopek izvajanja izplačil iz proračuna RS za stroške na projektu, ki nastanejo na strani izvajalskega telesa:

1. Izvajalsko telo: 
· pripravi PNP s prilogami (Priloga 4) in Zahtevek za izplačilo (Priloga 5) s prilogami na podlagi že plačanih računov izbranim izvajalcem. V primeru, da je izvajalsko telo neposredni proračunski uporabnik pripravi PNP in Zahtevek za izplačilo na podlagi prejetega računa, katerega plačilo še ni zapadlo. Izvajalsko telo pripravljen PNP z računi in dokumentacijo, kjer so proračunske postavke v okviru finančnega načrta ožjega MZIE, pošlje na direktorat ter v vednost FS-OES (kontrolor). V primerih, kjer je izvajalsko telo neposredni proračunski uporabnik  pošlje dokumentacijo v FS-OES (kontrolor); 
· na podlagi utemeljenih razlogov in po predhodnem soglasju FS-OES oz. na predlog FS-OES lahko izvajalsko telo, ki je neposredni proračunski uporabnik izvede izplačilo v breme EU proračunske postavke (tip 126) tudi pred izvedeno kontrolo upravičenosti stroškov, pod pogojem, da je kontrolo upravičenosti stroškov mogoče izvesti v časovnem okviru, ki še omogoča izvedbo morebitnih preknjižb. Izvajalsko telo po izvedeni kontroli po potrebi poskrbi za ustrezno preknjižbo; 
· izvajalsko telo, ki je neposredni proračunski uporabnik, pripravi PNP, ki vključuje stroške dela na projektu in potne stroške, za že izvedena izplačila najmanj za obdobje zadnjih šest mesecev na podlagi Navodila: Stroški dela in potni stroški za projekte IPE ter njihovo prikazovanje pri poročanju MZIE (Priloga 7). Za namen preknjižb upravičenih izdatkov za minulo leto je potrebno potrjen PNP poslati kontrolorju FS-OES najkasneje do 10. januarja tekočega leta;
· na podlagi ustrezne obrazložitve izvajalskega telesa, ki ni neposredni proračunski uporabnik, ter soglasja direktorata, lahko kontrolor v FS-OES potrdi upravičenost stroškov izvajalskega telesa na podlagi še ne plačanih računov izvajalcem ob zagotovilu izvajalskega telesa, o naknadni dostavi potrdila o plačilu. Če izvajalsko telo, ki ni neposredni proračunski uporabnik, do dogovorjenega roka ne dostavi potrdila o plačilu, se mu za navedeni znesek odbijejo upravičeni stroški pri naslednjem PNP oz. pri poročanju izdatkov do CINEA, kar je prej.

2. Direktorat, kadar je izvajalsko telo PS:
· pregleda napredek projekta z vsebinskega vidika kot prikazan v PNP;
· pregleda PNP, Zahtevek za izplačilo s prilogami in posreduje kontrolorju v FS-OES v roku 5 delovnih dni od prejema.


3. Kontrolor v FS-OES:
· pregleda dokumentacijo izvedenega(ih) postopka(ov) JN, za stroške, ki so vključeni v PNP in pripadajoči Zahtevek za izplačilo (Priloga 5). Pri kontroli postopka JN se uporabi kontrolni list za izvedbo postopkov JN, ki so predpisani za kohezijsko politiko;
· pregleda prejeto dokumentacijo za PNP in Zahtevek za izplačilo v obsegu 100% vseh prikazanih računov, začasnih situacij ali drugih računovodskih listin in pripravi Poročilo o izvedeni kontroli upravičenosti stroškov/izdatkov. Ob utemeljenih primerih in na podlagi odločitve FS-OES se kontrola lahko izvede periodično, pri pregledu začasnih situacij, ki prikazujejo kumulativne prikaze izvedenih del; minimalno so predmet kontrole prve in končne situacije izvedenih del ter vmesne začasne situacije, ki obsegajo vsaj 60% vseh stroškov pogodbe. V primerih ko so EU sredstva odobrena kot pavšalni zneski za dejansko izvedene cilje, t.j. ne v odstotku sofinanciranja od upravičenih stroškov, ki izhajajo iz računovodske listine, kontrola računovodskih listin ni potrebna; 
· dopolni in potrdi Zahtevek za izplačilo;
· posreduje potrjeno dokumentacijo s prilogami v FS ter o tem obvesti izvajalskega telesa, skrbnika projekta in skrbnika IPE;
· v primeru, da je izvajalsko telo neposredni proračunski uporabnik, kontrolor vso dokumentacijo na podlagi izvedene kontrole posreduje izvajalskemu telesu ter v vednost skrbniku IPE in skrbniku projekta, kjer finančna služba izvajalskega telesa izvede plačilo na podlagi prejete dokumentacije.

4. FS, kadar je izvajalsko telo PS: 
· pripravi odredbo(e) za plačilo iz EU proračunske postavke in/ali proračunske postavke za lastno udeležbo (LU) na podlagi potrjenega Zahtevka za izplačilo; 
· posreduje dokumentacijo za izplačilo s potrjenim Zahtevkom za izplačilo na MF-DJR.

Če na projektu, pri katerem je MZIE pooblastilo izvajalsko telo za izvedbo in/ali sofinanciranje projekta, nastanejo upravičeni stroški tudi na MZIE, se za izplačilo teh stroškov smiselno uporabi postopek iz 2.2.2 člena tega priročnika. 


3.2.3. Postopek izvajanja povračil EU sredstev v proračun RS 

Za postopek izvajanja povračil v proračun RS, kadar je MZIE upravičenec in je za izvedbo in/ali sofinanciranje projekta vključilo izvajalsko telo, se za namen vmesnega in končnega povračila sredstev IPE v proračun smiselno uporabljajo določbe točke 2.2.3 tega priročnika.


[bookmark: _Toc232616054]PRIJAVA IN VODENJE PROJEKTA NA OBMOČJU RS S STRANI PRAVNE OSEBE, KI NI MZIE 

1.5. [bookmark: _Toc232616055]Prijava projekta s strani PO

EK objavi razpis IPE z merili in pogoji za sodelovanje. Prijavitelj projekta jih upošteva, prav tako skrbi za skladnost z nacionalnimi predpisi in roki za soglasja k vlogi. 

Postopek prijave projekta v razmerju do MZIE se vodi na naslednji način:
1. PO:
· obvesti MZIE o nameravani prijavi s predložitvijo opisa projekta (Priloga 1);
· izpolni popolno prijavo skladno z navodili EK za prijavitelje na obrazcih in prilogah, ki so objavljeni v razpisu IPE za prometni sektor ter;
· v okviru prijavnega obrazca pripravi predvideno časovnico izvedbe projekta;
· v okviru prijavnega obrazca pripravi zaprto finančno konstrukcijo projekta in predvidi vire financiranja; 
· v Portalu doda predstavnika direktorata in skrbnika IPE s pravico pregleda projekta;
· posreduje popolno in podpisano prijavo z izjavo (Priloga 2) na MZIE za pridobitev podpisanega obrazca »Letter of Support (Member State Agreement)«;
· v primeru prijave projekta na ovojnico za dvojno rabo infrastrukture zaprosi še za podpis obrazca »Military network map declaration«
· obrazci, ki jih PO podpiše v digitalni obliki s certifikatom so enakovredni lastnoročno podpisanim;
· se seznani s členi o GDPR in upošteva navedbe v 6 poglavju Priročnika in poglavja v sporazumu o izvajanju nadzora nad izvajanjem projekta (Priloga 8a), ter v razpisno dokumentacijo in pogodbo o izvajanju vključi besedilo iz priloge 8a;
· po prejemu podpisanega obrazca »Letter Of Support (Member State Agreement)« s strani ministra odda prijavo v Portalu;
· če gre za partnerski projekt in je koordinator-upravičenec v drugi državi članici,  upošteva tudi usmeritve le-tega glede oddaje vloge in podrobnejših navodil za oddajo obrazcev v Portal.

2. Direktorat:
· pregleda vsebinsko ustreznost prijave, časovnico in zaprto finančno konstrukcijo projekta;
· preveri umestitev projekta v operativne in strateške dokumente iz delovnega področja (tako nacionalne kot Unije);
· dopolni »Letter Of Support (Member State Agreement)« z vsebinskim stališčem do prijavljenega projekta in posreduje za podpis prijave projekta skrbniku IPE;
· v primeru, ko PO prijavi projekt na ovojnico za dvojno rabo infrastrukture, pregleda vsebinsko ustreznost prijave glede na strokovne podlage za dvojno rabo TEN-T.

3. Skrbnik IPE:
· pregleda popolnost prijave ter svetuje z vidika pravil koriščenja EU sredstev v okviru IPE ter delno izpolni obrazec »Letter Of Support (Member State Agreement)«;
· v primeru, ko PO prijavi projekt na ovojnico za dvojno rabo infrastrukture, posreduje vlogo članu MZIE v medresorski delovni skupini za vojaško mobilnost na MORS, ki nato na MORS posreduje prijavo v pregled in podpis obrazca »Military network map declaration«;
· posreduje s strani ministra podpisano obrazec »Letter Of Support (Member State Agreement)« PO in v vednost direktoratu in če je relevantno za projekt dvojne rabe infrastrukture tudi obrazec »Military network map declaration«, ki ga je podpisal minister MORS;
· posreduje informacijo o prijavi članu Odbora IPE za prometni sektor.

4. Minister:
· podpiše izpolnjen obrazec »Letter Of Support (Member State Agreement)«; 
· v primeru, ko PO prijavi projekt na ovojnico za dvojno rabo infrastrukture, podpiše minister MORS obrazec »Military network map declaration«.


1.6. [bookmark: _Toc232616056]Spremljanje projekta po podpisu Sporazuma IPE

Vsak projekt se izvaja v skladu s Sporazumom IPE ter v primeru partnerskih projektov s konzorcijsko pogodbo. PO skladno z določbo Sporazuma IPE iz člena 18 obvešča MZIE o napredku na projektu preko obdobnih poročil, in sicer tako da doda kontaktnim osebam iz MZIE (pristojnim v direktoratu in FS-OES) dostop v Portal do projekta. 
Za potrebe spremljanja stanja na projektu IPE, MZIE v vlogi nacionalne kontaktne točke zaprosi PO za pojasnila o napredku na projektu. PO pošilja zaprošene informacije skladno z navodili MZIE.   


[bookmark: _Toc232616057]INFORMIRANJE IN OBVEŠČANJE JAVNOSTI 

Upravičenec do EU sredstev v okviru IPE je odgovoren za informiranje in obveščanje javnosti, skladno z določili Sporazuma IPE iz člena 17. 

Namen informiranja javnosti je, da prijavitelj in prejemnik sredstev označita sofinanciranje Unije, tako da je to vidno na rezultatih samega projekta, pri označevanju javnih dogodkov in drugih vsebin namenjenih javnosti, ki so predmet pomoči IPE. Podatki o prejeti finančni pomoči IPE za izvedbo posameznega projekta so javnega značaja in se lahko javno objavijo.

MZIE v vlogi nacionalne kontaktne točke na svojih medijih obvešča glede projektov, ki so prejeli sredstva IPE. V ta namen MZIE kontaktira upravičence za pridobotev morebitnoh dodatnih informacij kot so tiste objavljene v Portalu.  
[bookmark: _Toc232616058]NEPRAVILNOSTI IN GOLJUFIJE 

Nepravilnosti/goljufije se lahko pojavljajo v vseh fazah izvajanja projektov v okviru IPE, in sicer v razpisnih postopkih, pri izvajanju projekta, pri izvedbi plačil, pri spremljanju projekta na terenu in kontroli izvajanja projekta s finančnega, fizičnega in administrativnega vidika, obveščanju javnosti, pri poročanju. Nepravilnost/goljufija se lahko odkrije pri preverjanju na kraju samem, pri pregledu dokumentacije ali po naključju. Prav tako lahko MZIE pridobi prijavo ali anonimno prijavo. 

Dvojno uveljavljanje stroškov in izdatkov, ki so že bili povrnjeni iz kateregakoli drugega vira, ni dovoljeno. Pred izplačilom iz IPE 2021-2027 oz. pri izvedbi preverjanja se mora preveriti, da se ne krije istih stroškov, kot so bili že izplačani ali so predvideni za financiranje iz drugih programov EU (ne glede na programsko obdobje) ali nacionalnih sredstev. 
Morebiten nastanek dvojnega financiranja se preveri preden se projekt podpre in kasneje v času izvajanja projekta. Upravičenec/izvedbeno telo v PNP in Zahtevku za izplačilu podpiše izjavo, da za stroške/izdatke, ki so vključeni v zahtevek niso prejeli drugih sredstev ter ne bodo uporabljeni pri drugem projektu. Pri preverjanja obstoja dvojnega financiranja se preverja podpisana izjava upravičenca ali izvedbenega telesa v okviru Zahteva za izplačilo, ločeno knjigovodstvo in z uporabo programa Erar, Mferac, Ajpes.

V primeru suma goljufije in korupcije se podatke posreduje organom pregona, Uradu evropskega delegiranega tožilca v Republiki Sloveniji (ejt@dt-rs.si) in OLAF. 

V okviru IPE 2021-2027 ima MZIE vzpostavljen seznam zaposlenih, ki so vključeni v izvajanje IPE 2021-2027 (Priloga 14). Vloga zaposlenega pri odkrivanju primera suma goljufije in korupcije je omejena na odkrivanje in evidentiranje sumljivih okoliščin na podlagi dejstev ugotovljenih pri njihovem delu. V kolikor zaposleni pri svojem delu naleti na znake ravnanja, za katere verjame, da gre za goljufijo oziroma njen sum, je dolžan takoj ustrezno ukrepati. Dejstva v zvezi s sumom goljufije je treba ugotoviti diskretno in čim hitreje po pojavu suma goljufije. Priporoča se, da se čim prej kontaktira Urad evropskega delegiranega tožilca v Republiki Sloveniji, ki nam pomaga pri nadaljnjem postopanju in strokovno usmerja prijavitelja. Pri morebitnih nadaljnjih poizvedbah je treba biti pozoren, da ne posegajo v nadaljnje preiskave ali pokvarijo dokazov. Za preiskovanje in pregon goljufij in korupcije so pristojne druge nacionalne in evropske institucije. 

MZIE je pripravilo ločen dokument Izjavo MZIE o politiki na področju boja proti goljufijam, ki velja za MZIE z organi v sestavi, v katerega je vključen tudi postopek ravnanja v primeru suma goljufije v okviru projektov financiranih z EU sredstvi za zaposlene MZIE, ki je objavljen na intranetu. 
MZIE se zavezuje k spoštovanju politike ničelne tolerance do goljufij in korupcije na vseh ravneh delovanja ministrstva.

V primeru ugotovljene neupravičene porabe sredstev Evropske komisije, mora upravičenec/izvedbeno telo vrniti neupravičeno izplačana sredstva, pod pogoji, ki jih določi Evropska komisija oz. CINEA in kakor izhaja iz Sporazuma IPE. 


V primeru anonimne prijave suma goljufije v primerih ko MZIE nima pristojnosti nadzora projekta se anonimna prijava posreduje v MZIE-PS (MZIE.pravna@gov.si) in v vednost FS-OES (MZIE.finance@gov.si). MZIE-PS o anonimni prijavi obvesti organe pregona. 

Na internetni strani CINEA https://cinea.ec.europa.eu/report-fraud_en so udeleženci IPE 2021-2027 seznanjeni s Prijavo kršitev na škodo EU. 




[bookmark: _Toc9944252][bookmark: _Toc232616059]VARSTVO OSEBNIH PODATKOV

Zaradi uveljavitve Uredbe (EU) 2016/679 evropskega parlamenta in Sveta z dne 27. aprila 2016 o varstvu posameznikov pri obdelavi podatkov in o prostem pretoku takih podatkov ter o razveljavitvi Direktive 95/46/ES (v nadaljevanju Splošna uredba o varstvu podatkov) in izvajanja zlasti njenega 30. člena (Evidenca dejavnosti obdelave), in glede na nacionalno zakonodajo, ki ureja osebne podatke (Zakon o varstvo osebnih podatkov, ZVOP-2 (Uradni list št. 163/22), je MZIE zaradi pridobitev, evidentiranja, obdelovanja in hranjenja tovrstnih podatkov v okviru izvajanja programa IPE sprejelo ukrepe s področja obdelave osebnih podatkov. 


1.7. [bookmark: _Toc232616060]Pravna podlaga

MZIE za izvajanje programa IPE pridobiva, evidentira, obdeluje in hrani osebne podatke prijaviteljev in upravičencev na podlagi spodaj navedene Uredbe in Sporazuma IPE skladno z:
· nacionalno zakonodajo, ki ureja osebne podatke (Zakon o varstvo osebnih podatkov, ZVOP-2, UL RS št. 163/22) in 
· v skladu z določbami Splošne uredbe o varstvu podatkov, 
· Uredba (EU) 2021/1153 Evropskega parlamenta in Sveta z dne 7. julija 2021 o vzpostavitvi Instrumenta za povezovanje Evrope ter razveljavitvi uredb (EU) št. 1316/2013 in (EU) št. 283/2014, 
· vsakokratni Sporazum IPE podpisan za projekt IPE projekt

MZIE pri izvajanju programa IPE in v skladu s Splošno uredbo o varstvu podatkov nastopa kot obdelovalec podatkov z dolžnostjo vodenja evidence vseh vrst dejavnosti obdelave. 

Kje se podatki nahajajo: Osebni podatki, ki jih za potrebe izvajanja programa IPE na podlagi zgoraj navedenih Uredb in Pravilnika MZIE s prilogami pridobiva, evidentira, obdeluje in hrani MZIE, so v papirni obliki, ki se hranijo na MZIE (v omarah pri osebah, ki delajo s dodeljenimi projekti in v arhivu), v e-elektronski obliki v SPIS-u  (SPIS se nahaja na strežniku v prostorih MZIE) in na Uporabniškem  portalu.

Način hrambe: elektronska in papirnata oblika.

Kategorija posameznikov na katere se nanašajo osebni podatki pri izvajanju programa IPE: kadar z upravičencem (MZIE) pogodbeno sodelujejo zunanji izvajalci, če so ti fizične osebe oz. z zunanjim izvajalcem povezane fizične osebe, kadar te sodelujejo pri nalogah upravičenca in kadar z upravičencem (MZIE) sodeluje povezan subjekt oz. z povezanim subjektom povezane fizične osebe, kadar te sodelujejo pri nalogah povezanega subjekta.

Vrste osebnih podatkov, ki se obdelujejo: vrsta in namen podatkov vsakega od udeležencev pri programa IPE je odvisna od narave projekta in načina njegove izvedbe, zato se v postopkih oddaje in pregleda vloge ter v fazi izvajanja projektov uporabi različen nabor osebnih podatkov, in sicer: ime, priimek, naslov, rojstni podatki, e-naslov, dokumentacijo za izplačilo str. dela - plačilne liste, obračunski listi, rek obrazci, delovno mestopogodbe/aneksi o zaposlitvi, drugi sklepi v zvezi z zaposlitvijo oz. izplačilu plače oz. drugimi stroški iz delovnega razmerja, itd.

Dostop do podatkov: Do podatkov v različnih obsegih dostopajo osebe vključene v izvajanje programa IPE. 

Čas hranjenja: Čas hrambe dokumentov je naveden v GA projekta (Data sheet): Upravičenci vodijo evidenco in hranijo izvirno spremno dokumentacijo projekta in prijavljenih upravičenih stroškov 5 let od datuma končnega plačila EU sredstev in 3 leta če najvišji znesek v Sporazumu IPE ne presega 60.000 EUR. V primeru revizije, preiskave, pravdnih postopkov ali drugih opravil, morajo upravičenci voditi evidenco in drugo izvirno spremno dokumentacijo do konca teh postopkov. Upravičenci morajo hraniti izvirno dokumentacijo. Digitalni in digitalizirani dokumenti se štejejo za izvirne, če jih dovoljuje veljavna zakonodaja.

Ob upoštevanju rokov za hranjenje dokumentacije, določenih s strani EK, je treba upoštevati tudi veljavne nacionalne predpise. 

Podatki o obračunih mesečne plače in izplačilih ter drugih stroškov dela za javne uslužbence se hranijo trajno. 

Zaposleni na MZIE so pri svojem delu dolžni ravnati v skladu s Splošno uredbo o varstvu podatkov, veljavnim zakonom, ki ureja varstvo osebnih podatkov in internimi akti MZIE, in sicer dosledno varovati osebne podatke, s katerimi se srečujejo. Z dokumenti, ki vsebujejo osebne podatke so dolžni ravnati pazljivo in jih ščititi. Osebne podatke smejo kot javni uslužbenci uporabljati le v okviru svojih delovnih potreb in pristojnosti delodajalca, izključno za dovoljene namene in v dovoljenem obsegu, in jih niti v času trajanja delovnega razmerja pri delodajalcu, niti kadarkoli po njem, ne smejo uporabljati zase ali za koga tretjega. 

Zagotovitev obveščanja in privolitev v pridobivanje, evidentiranje, obdelavo in hrambo osebnih podatkov za namen izvajanja programa IPE: Osebni podatek pomeni katero koli informacijo v zvezi z določenim ali določljivim posameznikom. Določljiv posameznik je tisti, ki ga je mogoče neposredno ali posredno določiti, zlasti z navedbo identifikatorja, kot je ime, identifikacijska številka, podatki o lokaciji, spletni identifikator, ali z navedbo enega ali več dejavnikov, ki so značilni za fizično, fiziološko, gensko, duševno, gospodarsko, kulturno ali družbeno identiteto tega posameznika. Osebni podatki, ki se pridobivajo za izvajanje programa IPE so osebni podatki zunanjega izvajalca, če so ti fizične osebe oz. oz. z zunanjim izvajalcem povezane fizične osebe, kadar te sodelujejo pri nalogah upravičenca.

Upravičenec/MZIE/izvedbeno telo pri izvajanju programa IPE mora vse z njimi povezane fizične osebe, ki bodo sodelovale pri izvajanju programa IPE obvestiti, da bo obdeloval njihove osebne podatke. Poleg tega mora v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) zagotoviti ustrezno pravno podlago za obdelavo. 

MZIE/upravičenec/izvedbeno telo pri izvajanju programa IPE zagotavlja, da so prijavitelji/upravičencipogodbeno sodelujoči zunanji izvajalci/povezani subjekti obveščeni o pridobivanju, evidentiranju, obdelavi in hrambi podatkov za namen izvajanja IPE:
· pogodbeno sodelujoči zunanji izvajalci v pogodbi o izvajanju (Priloga 8). Prijavitelj/upravičenec/izvedbeno telo mora o obdelavi osebnih podatkov obvestiti vse z njim povezane fizične osebe, ki bodo k izvajanju programa IPE pristopile in ter od teh oseb zagotoviti ustrezne pravne podlage  za obdelavo.
· povezani subjekti v sporazumu o izvajanju nadzora nad izvajanjem projekta (Priloga 8a). Upravičenec/izvedbeno telo mora o obdelavi osebnih podatkov obvestiti vse z njim povezane fizične osebe, ki bodo k izvajanju programa IPE pristopile in ter od teh oseb zagotoviti ustrezne pravne podlage  za obdelavo. 

